Temeljem članka 35. Zakon o ograničavanju uporabe duhanskih i srodnih proizvoda (»Narodne novine», br. 45/17., 114/18.) te Statuta DV Osmjeh, 3. sjednici održanoj 28.3.2023. godine Upravno vijeće na prijedlog ravnateljice donosi:

**PRAVILNIK O PROMICANJU**

**SPOZNAJE O ŠTETNOSTI DUHANSKIH PROIZVODA ZA ZDRAVLJE**

**OPĆE ODREDBE**

Članak 1.

Ovim se Pravilnikom utvrđuju mjere za ograničavanje uporabe duhanskih proizvoda u Dječjem vrtiću Osmjeh (u daljnjem tekstu: Vrtić), promiču spoznaje o štetnosti uporabe duhanskih proizvoda te utvrđuju preventivne mjere protiv pušenja, a sve s ciljem zaštite zdravlja.

Članak 2.

Pod pojmom duhanski proizvodi smatraju se proizvodi koji sadrže duhan (rezani duhan, cigarete, cigare, duhan za lulu, duhan za žvakanje, šmrkanje), električne cigarete s nikotinskim punjenjem ili bez nikotinskog punjenja, vodene lule.

Članak 3.

Pod pojmom pušenja duhanskih proizvoda podrazumijeva se uporaba duhanskih proizvoda bez obzira je li dim nastao izgaranjem duhana, udisanjem ili ne, a čija je posljedica dokazano oštećenje zdravlja pušača i svih nepušača koji su izloženi duhanskom dimu.

Članak 4.

Znanstveno su dokazane pojave različitih bolesti i oštećenja zdravlja kao posljedica pušenja, koje štetno djeluje na zdravlje, pogoduje razvoju niza bolesti te skraćuje život pušača, ali i štetnog utjecaja na nepušače koji borave u zatvorenom prostoru u kojem se puši.

**MJERE ZA OGRANIČAVANJE UPORABE DUHANSKIH PROIZVODA**

Članak 5.

Zabranjeno je pušenje u svim zatvorenim prostorima Vrtića.

Članak 6.

Zabranjeno je pušenje i na svim otvorenim prostorima Vrtića, koji su funkcionalni dio Vrtića, kao što je vrtićko dvorište, kao i na prostoru koji je udaljen manje od 20 metara od ulaza u Vrtić.

Članak 7.

Pod pojmom zatvorena prostorije Vrtića smatraju se sve prostorije u kojima borave djeca, hodnici, sanitarni prostori, kancelarije, cjelokupni prostor Vrtića, kuhinja i svi ostali prostori koji se nalaze unutar zidova cjelokupne vrtićke zgrade, kao i svi prostori vrtića koji imaju krov ili su zatvoreni bilo kojim svojim dijelom.

Članak 8.

Oznake o zabrani pušenje trebaju biti istaknute na vidnim mjestima u Vrtiću u skladu sa člancima 5., 6. i 7. ovog Pravilnika.

**PREVENTIVNE MJERE PROTIV PUŠENJA**

Članak 9.

Pod preventivnim mjerama protiv pušenja podrazumijevaju se sustavne i kontinuirane aktivnosti vezane uz promicanje spoznaje o štetnim posljedicama pušenja radi poboljšanja kvalitete života i očuvanja zdravlja.

Članak 10.

Vrtić je kao ustanova koja obavlja djelatnost odgoja i obrazovanja obvezna promicati spoznaje o štetnosti uporabe duhanskih proizvoda za zdravlje u svim segmentima svoga rada s djecom i roditeljima.

Članak 11.

Vrtić će promicanje spoznaja o štetnosti duhanskih proizvoda obavljati prema programu promicanja spoznaja o štetnosti uporabe duhanskih proizvoda za zdravlje, koji donosi ministar znanosti i obrazovanja uz suglasnost ministra nadležnog za zdravstvo.

Članak 12.

Vrtić će Godišnjim planom i programom utvrditi aktivnosti koje će biti u funkciji realizacije programa iz Članka 11. ovog Pravilnika.

Članak 13.

Ravnatelj vrtića imenuje Povjerenstvo za borbu protiv pušenja u čijem su sastavu odgajatelji i tehničko osoblje, a sve s ciljem promicanja spoznaje o štetnosti i posljedicama uporabe duhanskih proizvoda.

Članak 14.

Odredbi ovog Pravilnika o apsolutnoj zabrani pušenja u unutarnjem i vanjskom prostoru Vrtića koji je funkcionalni dio Vrtića, obvezni su se pridržavati svi djelatnici, roditelji kao i treće osobe u funkciji posjetitelja Vrtića.

**PRIJELAZNE I ZAVRŠNE ODREDBE**

Članak 15.

Ovaj Pravilnik stupa na snagu dan od dana objave na oglasnim pločama i mrežnim stranicama Vrtića.

Članak 16.

Stupanjem na snagu ovog Pravilnika prestaje važiti Pravilnik o promicanju štetnosti uporabe duhanskih proizvoda za zdravlje, koji je Upravno vijeće DV Osmjeh donijelo 25.11.2010. godine.

KLASA: 601-03/23-1/2

URBROJ: 2198-9-5-23-2

Predsjednica Upravnog vijeća:

Anita Milovac

|  |  |
| --- | --- |
|  | Ravnateljica:Ana Prstec Marasović  |

Ovaj Pravilnik objavljen je na oglasnoj ploči 28.3.2023. godine i stupa na na snagu dana 29.3.2023. godine.